b'\n_START_ARTICLE_\nVechea Rauma\n_START_SECTION_\nIstoric\n_START_PARAGRAPH_\nSituat pe \xc8\x9b\xc4\x83rmurile Golfului Botnic \xc8\x99i construit \xc3\xaen jurul unei m\xc4\x83n\xc4\x83stiri franciscane, ora\xc8\x99ul vechi este un exemplu edificativ al ora\xc8\x99elor nordice construite din lemn. Ora\xc8\x99ul a fost atestat documentar \xc3\xaen anul 1441. Dou\xc4\x83 incendii mari au mistuit ora\xc8\x99ul de-a lungul istoriei, \xc3\xaen anul 1640, respectiv \xc3\xaen anul 1682. Cele mai vechi cl\xc4\x83diri din Vechea Rauma dateaz\xc4\x83 din secolul al XVIII-lea.\n_START_SECTION_\nPatrimoniul Mondial UNESCO\n_START_PARAGRAPH_\nVechea Rauma cuprinde un num\xc4\x83r de 600 de construc\xc8\x9bii, cea mai mare parte a acestora fiind proprietate privat\xc4\x83, \xc8\x99i un num\xc4\x83r aproximativ de 800 de locuitori. Printre cl\xc4\x83dirile mai importante sunt men\xc8\x9bionate vechiul sediul al prim\xc4\x83riei, casa Kirsti, casa Marela, o veche m\xc4\x83n\xc4\x83stire franciscan\xc4\x83 \xc8\x99i ruinele Bisericii Sf\xc3\xa2nta Treime (jum\xc4\x83tatea secolului al XV-lea).'